3DS

שמתי לב שיש הרבה בלבול וחוסר ידע בנוגע לפריצות, אז החלטתי לעשות סדר. אשתדל להסביר כמה שיותר על כל דבר, בצורה הכי ברורה.

ראשית, אני רוצה להסביר על איך עובד הזיהוי של המשחקים כשנכנסים לאונליין. בכל קלטת קיים משהו שנקרא Header, שזה בעצם המזהה היחודי של הכרטיס. כשנכנסים למשחק אונליין, נינטנדו קוראים את הHeader, וכך הם יכולים לוודא שהמשחק אכן מקורי. במידה ו2 משחקים מדווחים על אותו Header, נינטנדו נותנים באן למשתמשים. למשחקי eShop, המכשיר מייצר Header למשחקים ולכן אין בעיה עם זה.

נתחיל מHomebrew. הומברו זה בעצם תוכנות שהקהילה יצרה, והם כוללות דברים שונים כמו הפעלת משחקים מאזורים שונים, החלפת Themes למכשיר, גיבוי ושחזור שמירות ועוד. בשיטה זאת אי אפשר להריץ משחקים מקורים פרוצים! אני ממליץ שכולם יתקינו לעצמם גישה להומברו, זה קל ופותח הרבה אפשרויות. מדריך איך אפשר למצוא כאן:

https://github.com/Plailect/Guide/wiki/Homebrew-Launcher-(Browser)

עכשיו נעבור לפריצות האחרות. כל הפריצות מתייחסות אך ורק למשחקי 3DS!

נתחיל מCFW, זה ראשי תיבות של custom firmware וזה בעצם אומר שהמערכת שיש על המכשיר היא לא הרשמית. החסרון הגדול שלה כרגע זה שלא ניתן להתקין אותה על הגרסא האחרונה של המכשיר (11.0), אבל יש 2 דרכים לשנמך את המכשיר: באמצעות hardmod, שזה להלחים ישירות על המכשיר ולצרוב בכוח גרסא ישנה יותר, או באמצעות מכשיר פרוץ נוסף (עם a9lh! חשוב!) ומשחק DSI. אני ממליץ להתקין A9LH עם Luma3DS, ואוסיף מדריך איך בהמשך. בשיטה זו יש לנו שליטה מלאה על המכשיר, וכל החסמים של נינטנדו הורדו. זה אומר שבעצם, אנחנו מבטלים את הנעילת אזורים של המכשיר, וניתן להתקין משחקים ותוכנות על המכשיר ללא בעיה. מכוון שאנחנו מתקינים משחקים ולא משתמשים בכרטיס, המכשיר מייצר Header למשחקים וניתן לשחק אונליין ללא חשש באן. בזכות A9LH, ניתן גם לעדכן את המכשיר בלי חשש שהפריצה תעלם. בעיניי זאת הדרך הכדאית ביותר מכוון שהיא נותנת לנו גישה כמעט בלתי מוגבלת למכשיר, והיא חינמית.

תהליך ההתקנה של הפריצה:

https://github.com/Plailect/Guide/wiki/Part-1-(Decrypt9)

שנמוך מגרסא 11:

https://github.com/Plailect/Guide/wiki/Firmware-Downgrade

השיטה השניה היא באמצעות כרטיס Sky3DS. כרטיס זה מדמה כרטיס משחק מקורי, ובאמצעות כרטיס מיקרו SD שעליו שמים את הרומים של המשחקים, ניתן לשחק ברומים אלו. מכוון שמדובר בכרטיס, המערכת של הכרטיס מגיעה עם Header פומבי, ובמידה ותכנסו למשחק אונליין עם זה ככל הנראה תקבלו באן. לכן עלינו להוציא Header ממשחק מקורי, ניתן במספר שיטות אבל לא אכנס לזה. ברגע שיש את הHeader זה די פשוט להחליף ואז ניתן יהיה לשחק אונליין חופשי. חשוב לציין גם שמכוון שזה כרטיס, לא ניתן לשחק במשחקים שיצאו אך ורק לeShop בשיטה זאת. קיימים מספר סוגים של הכרטיס, אך אני ממליץ לקנות אך ורק את ה Sky3DS+ שמגיע עם 2 כפתורים ופועל עם כל המשחקים. כרטיס זה עובד על כל הגרסאות.

ניתן לרכוש את הכרטיס כאן, למרות שייתכנו אלטרנטיבות זולות יותר:

http://nds-card.com/ProShow.asp?ProID=580

השיטה האחרונה שנמצאת רק בשביל הסדר הטוב היא כרטיס Gateway. כרטיס זה הוא הפריצה הראשונה שיצאה ל3DS ובזכותה שאר הפריצות קיימות. כרטיס זה הוא שילוב של 2 הפריצות האחרות, בכך שניתן בעזרתו להתקין משחקים על המכשיר וגם להפעיל רומים מהכרטיס. לצערי הוא כבר לא רלוונטי מכוון שהוא תומך (אם אני לא טועה) רק עד גרסא 10.4, ואם כבר אתם נמצאים בגרסא זאת עדיף להתקין CFW. לא אצרף לינק לרכישה.

בונוס לסוף! כרטיס פריצה למצב DS של המכשיר. בדומה לSky3DS, זה כרטיס שמפעיל משחקים ממיקרו SD, אך במקרה הזאת אך ורק משחקי DS, לא 3DS. קיימים המון המון סוגים של כרטיסי פריצה, רובם עם אותו שם או שמות דומים מאוד, וזה קצת מבלבל. רוב הכרטיסים מאוד דומים בפונקציונליות שלהם, אך קיימים כרטיסים בעלי Timebomb, שזה בעצם אומר שלאחר שנה-שנתיים של שימוש הכרטיס ימות ותאלצו לקנות אחד חדש. רוב הכרטיסים האלה מגיעים עם סימון של שנה עליהם, לכן כדאי להמנע. יש 2 כרטיסים מומלצים, הכרטיס הפשוט יותר שמריץ משחקי DS וכמה אימולטורים בסיסים, והכרטיס היקר יותר שמגיע עם אימולטור של גיימבוי אדוונס וסופר נינטנדו. לדעתי הכרטיס הזול יותר מספיק אבל כל אחד והחלטתו.

הכרטיס הזול יותר - R4i Gold RTS

http://nds-card.com/ProShow.asp?ProID=149

הכרטיס היקר יותר - DSTWO (רשום שהוא מפעיל משחקי 3ds אבל זה חיקוי של gateway, לכן לא רלוונטי)

http://nds-card.com/ProShow.asp?ProID=135

בהצלחה! אשמח לענות לשאלות במידה וקיימות.